Verdagte (80) sterf in skietgeveg met polisie | Maroela Media
Brig. Jay Naicker, woordvoerder van die polisie, het gesê die voorval het vanoggend omstreeks 11:00 plaasgevind in Bergville in KwaZulu-Natal.
“Die verdagte het glo ’n man (44) in die gesig geskiet wat die plaas betree het om sy bokke, wat glo onwettig gekonfiskeer is, bymekaar te maak,” het Naicker gesê.
Naicker het gesê dit is in dié stadium nog onduidelik of die bokke gesteel is of miskien self na die plaas geloop het. “Die voorlopige ondersoek dui daarop dat die man die bokke bymekaargemaak het en op pad was uit toe daar ’n argument tussen die twee ontstaan het. Dit is toe dat hy geskiet is.”
Volgens Naicker het die polisiebeamptes asook gyselaarsonderhandelaars die 80-jarige man genader om hom te arresteer vir poging tot moord toe die man op hulle losgebrand het.
“Hy is doodgeskiet in die kruisvuur.”
Daar is beslag gelê op die verdagte se pistool.
Naicker het gesê dat die onafhanklike polisie-ondersoekdirektoraat (Opod) die saak nou ondersoek. ŉ Saak van poging tot moord is aanhangig gemaak en ŉ geregtelike doodsondersoek is begin.
Die slagoffer word in die hospitaal behandel.
Klink na ANC -terrorisme en moord.
Te pateties om n tagtigjarige te moet skiet. Is hulle te sleg om so ou man te oorrompel
Die oom het in frees gelewe. Sterkte aan die famielie
Verduidelik asseblief hoe mens bokke op jou plaas onwettig konfiskeer?
Hierdie storie klink baie verdag. n Ou oom doen mos nie sommer skielik op so ouderdom nie. Ek sal nie verbaas wees as daar polisie was wat geskiet het toe hulle nie moes nie. En die storie dat die oom die eienaar van die bokke geskiet het klink of daar n deel van die storie nie vertel is nie.